Crati

Da Crati (Oidgriachisch: Κρᾶθις) is a Fluss in Kalabrien in Siditalien.
Da Crati is 91 km long und somid da lengste Fluss vo Kalabrien. Ea entspringt in 1742 m Häh im Sila-Gebiag af'm Monte Timpone Bruno, im Gebiet vo da Gmoa Aprigliano. As Eihzugsgebiet vom Fluss betrogt 2440 km². Sei bedeitndstn Nemfliss san da Busento und de Coscile. Da Busento mindt bei Cosenza in an Crati. De Coscile fliaßt'm Crati eascht kuaz voa seina Mindung in's Ionische Meea zua. As Meea buidt on da Mindung vom Crati innahoib vom Goif vo Tarent an Goif vo Corigliano. Voa da Mindung duachfliaßt da Fluss de Ebene vo Sibari. Diese Ebene woa in da Antike a Siedlungsgebiet vo da Magna Graecia mid de Städt Sybaris und Thurioi, spada bis in's 20. Joarhundad a Sumpfgebiet. Heit werd de Ebene landwiatschoftli intensiv gnutzt. Wenige hundad Meta sidli vo da Mindung vom Crati lieng da Hofn vo Corigliano Calabro und dessn Ortstei Schiavonea.